CELEX: C2004/300/49
Language: lt
Date: 2004-12-04 00:00:00
Title: 2004 m. spalio 5 d. Teisingumo Teismo sprendimas (ketvirtoji kolegija), Byloje C-524/03 Europos Bendrijų Komisija prieš G. & E. Gianniotis EPE (Arbitražinė išlyga — Išmokėtų sumų atlyginimas — Delspinigiai — Procesas už akių)

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/24
            
         
      TEISINGUMO TEISMO SPRENDIMAS
   
   (ketvirtoji kolegija)
   2004 m. spalio 5 d.
   Byloje C-524/03 Europos Bendrijų Komisija prieš G. & E. Gianniotis EPE (1)
   
   (Arbitražinė išlyga - Išmokėtų sumų atlyginimas - Delspinigiai - Procesas už akių)
   (2004/C 300/49)
   Proceso kalba: graikų
   Byloje C-524/03 Europos Bendrijų Komisija, atstovaujama D. Triantafyllou, padedamo N. Korogiannakis, prieš G. & E. Gianniotis EPE, vadinamą „Nosokomeio Agia Eleni“, įsteigtą Pirėjuje (Graikija), dėl 2003 m. gruodžio 16 d. pareikšto ieškinio pagal EB sutarties 238 straipsnį, Teisingumo Teismas (ketvirtoji kolegija), susidedantis iš kolegijos pirmininko J. N. Cunha Rodrigues, teisėjų K. Lenaerts (pranešėjas) ir K. Schiemann; generalinis advokatas: P. Léger, sekretorius: R. Grass, 2004 m. spalio 5 d. priėmė sprendimą, kurio rezoliucinėje dalyje nurodyta:
   
               1)
            
            
               Priteisti iš G. & E. Gianniotis EPE mokėti Europos Bendrijų Komisijai 212 010,17 euro pagrindinę sumą iš kurios:
               
                           —
                        
                        
                           72 136,15 euro su 6 proc. metinėmis palūkanomis nuo 2001 m. rugsėjo 30 d. iki 2002 m. gruodžio 31 d., su 8 proc. metinėmis palūkanomis nuo 2003 m. sausio 1 d. iki šio sprendimo priėmimo dienos ir su palūkanomis, apskaičiuotomis taikant metinę palūkanų normą pagal Graikijos įstatymą, t. y. šiuo metu pagal įstatymo 2842/2000 dėl drahmos pakeitimo euru 3 straipsnio 2 dalį, t. y. su ne didesne nei 8 proc. metine palūkanų norma, skaičiuojant nuo šio sprendimo priėmimo dienos iki galutinio skolos sumokėjimo;
                        
                     
                           —
                        
                        
                           28 758,20 euro su 5,25 proc. metinėmis palūkanomis nuo 2001 m. lapkričio 30 d. iki 2002 m. gruodžio 31 d., su 7,25 proc. metinėmis palūkanomis nuo 2003 m. sausio 1 d. iki šio sprendimo priėmimo dienos ir su palūkanomis, apskaičiuotomis taikant metinę palūkanų normą pagal minėtą Graikijos įstatymo nuostatą, t. y. su ne didesne nei 7,25 proc. metine palūkanų norma, skaičiuojant nuo šio sprendimo priėmimo dienos iki galutinio skolos sumokėjimo;
                        
                     
                           —
                        
                        
                           111 115,82 euro su 4,78 proc. metinėmis palūkanomis nuo 2002 m. sausio 15 d. iki 2002 m. gruodžio 31 d., su 6,78 proc. metinėmis palūkanomis nuo 2003 m. sausio 1 d. iki šio sprendimo priėmimo dienos ir su palūkanomis, apskaičiuotomis taikant metinę palūkanų normą pagal minėtą Graikijos įstatymo nuostatą, t. y. su ne didesne nei 6,78 proc. metine palūkanų norma, skaičiuojant nuo šio sprendimo priėmimo dienos iki galutinio skolos sumokėjimo.
                        
                     
         
               2)
            
            
               Priteisti iš G. & E. Gianniotis EPE bylinėjimosi išlaidas.
            
         
      (1)  OL C 59, 2004 3 6.